3. การประกอบธุรกิจของแต่ละสายผลิตภัณฑ์

3.1 ส่วนประกอบสำหรับผลิตภัณฑ์ฮาร์ดดิสก์ไดร์ฟ (Hard Disk Drive)

[]

บริษัทรับจ้างผลิตชิ้นส่วนตามคำสั่งซื้อของลูกค้า ซึ่งเป็นผู้ผลิตชิ้นส่วนฮาร์ดดิสก์ชั้นนำของโลก
เพื่อนำไปประกอบเป็นฮาร์ดดิสก์ โดยมีลักษณะของผลิตภัณฑ์ซึ่งเป็นส่วนประกอบของฮาร์ดดิสก์ ดังนี้

[]3.1.1 Shaft และ Sleeve สำหรับนำไปประกอบเป็นผลิตภัณฑ์ Pivot ซึ่ง Pivot
ประกอบด้วยสแตนเลสรูปทรงกระบอก 2 ชิ้น ชิ้นนอกเรียกว่า Sleeve และชิ้นในเรียกว่า Shaft
ทั้ง 2 ชิ้น นำมาประกอบกับตลับลูกปืน (Ball Bearing)
แล้วนำไปยึดกับแกนหัวอ่านสำหรับขับเคลื่อนแกนหัวอ่านเพื่ออ่านข้อมูลจากแผ่นเก็บข้อมูล (Media)
ปัจจุบันบริษัทสามารถผลิตส่วนประกอบดังกล่าวในขนาด 3.5 นิ้ว และ 2.5 นิ้ว
โดยจะมุ่งเน้นไปที่ฮาร์ดดิสก์ ขนาด 2.5 นิ้ว เป็นหลัก

การผลิตชิ้นส่วน Pivot ให้แก่ลูกค้าจะเป็นการผลิตเพียงขั้นตอนแรก
ซึ่งเป็นการผลิตที่นำวัตถุดิบมากลึง กัด เจาะ เซาะร่อง ไส ด้วยเครื่องจักร
และควบคุมให้เป็นไปตามขนาดที่กำหนด (Drawing) โดยมีความละเอียดที่ 20-30 ไมครอน
แล้วส่งให้ลูกค้าไปดำเนินการในขั้นตอนต่อไป
จะมีเพียงบางส่วนที่ลูกค้าให้ผลิตจนจบขบวนการและนำเข้าสู่ขบวนการประกอบเป็นชิ้นงาน ทั้งนี้
ขึ้นอยู่กับการตัดสินใจของลูกค้าและขนาดของกำลังการผลิต (Capacity) ของบริษัท

3.1.2 Hub และ Motor Base สำหรับนำไปประกอบเป็นผลิตภัณฑ์ Spindle Motor โดย
Spindle Motor เป็นอะลูมิเนียมขึ้นรูปทรงกลม นำมาประกอบกับอุปกรณ์อื่นๆ เป็นมอเตอร์
ซึ่งขับเคลื่อนด้วยความเร็วรอบสูง แม่นยำ และมีเสียงจากการหมุนน้อยใช้ขับเคลื่อนแผ่นเก็บข้อมูล
(Media)

[]

Hub บริษัทจะผลิตเฉพาะขั้นตอนแรก และจะคิดเฉพาะค่าบริการตัดและแต่งชิ้นงานเท่านั้น
ลูกค้าจะเป็นผู้จัดหาวัตถุดิบทำให้บริษัทสามารถลดความเสี่ยงด้านการเปลี่ยนแปลงของราคาวัตถุดิบ
ความเสี่ยงจากอัตราแลกเปลี่ยน และลดต้นทุนทางการเงินอีกด้วย ส่วน Motor Base
บริษัทจะผลิตถึงขั้นตอนสุดท้าย โดย Motor Base บางรุ่น ลูกค้าเป็นผู้จัดหาวัตถุดิบ
และบางรุ่นบริษัทเป็นผู้จัดหาวัตถุดิบ โดยการสั่งซื้ออะลูมิเนียมขึ้นรูปจากผู้ผลิตในประเทศ
นำมาผลิตเป็นชิ้นงานสำเร็จ
ซึ่งบริษัทจะปรับเปลี่ยนการผลิตสินค้าสองตัวนี้เพื่อความเหมาะสมเนื่องจากใช้เครื่องจักรชนิดเดียวกัน

3.1.3 Sleeve Flange และ Counter Plate สำหรับนำไปประกอบเป็นผลิตภัณฑ์ Fluid
Dynamic Bearing (FDB) ซึ่งเป็นส่วนประกอบใน Spindle Motor
ซึ่งใช้ในการขับเคลื่อนแผ่นจานเก็บข้อมูลในฮาร์ดดิสก์รุ่นใหม่ที่ไม่ต้องมีชิ้นส่วนของตลับลูกปืน (Ball
Bearing) เป็นส่วนประกอบ โดยฮาร์ดดิสก์ชนิดนี้จะเกิดเสียงเนื่องจากการหมุนตัวของ Spindle
Motor น้อยกว่าแบบธรรมดาที่ใช้ตลับลูกปืนมาก เพราะไม่มีชิ้นส่วนของตลับลูกปืนที่เคลื่อนไหว
แต่จะใช้ของเหลวคือ น้ำมันชนิดพิเศษ (Fluid Dynamic) เข้าไปหล่อลื่นการหมุนแทนตลับลูกปืน
(Ball Bearing) อนึ่ง FDB เป็นผลิตภัณฑ์ที่ใช้เทคโนโลยีใหม่ล่าสุด
และมีความซับซ้อนเพื่อมาทดแทนชิ้นส่วนของ Spindle Motor แบบเดิม FDB
จึงเป็นชิ้นส่วนที่จะมีการเติบโตเพิ่มมากขึ้นในอนาคต บริษัทจะผลิต FDB ในขั้นตอนแรกทั้งหมด
โดยมีความละเอียดน้อยกว่า 3 ไมครอน

บริษัทมีนโยบายในการขยายฐานของลูกค้าให้เพิ่มมากขึ้น โดยเริ่มผลิตชิ้นส่วนสำหรับอุตสาหกรรมอื่นๆ
เพิ่มมากขึ้น
เพื่อเป็นการกระจายความเสี่ยงและทำให้รายได้ของบริษัทไม่ขึ้นอยู่กับอุตสาหกรรมฮาร์ดดิสก์เพียงอย่างเดียว
ในปี 2549
บริษัทได้ขยายสายการผลิตสู่ผลิตภัณฑ์ใหม่ในอุตสาหกรรมอื่นนอกเหนือจากอุตสาหกรรมฮาร์ดดิสก์ดังนี้

3.2 ส่วนประกอบสำหรับผลิตภัณฑ์กลุ่มคอนซูมเมอร์ อิเล็คโทรนิคและเอ็นเตอร์เทนเม้นท์
(Consumer Electronic & Entertainment)

ลักษณะของสินค้าจะมีรูปร่างเป็นวงแหวน ทำจากอลูมิเนียมขึ้นรูปที่ตัดเป็นชิ้นๆ
โดยบริษัทนำชิ้นงานนี้มาผ่านขบวนการตัด เจาะ เซาะร่อง ซึ่งบริษัทมีความชำนาญอยู่แล้ว
ทำให้สามารถผลิตสินค้าที่มีคุณภาพ และทำให้ลูกค้าใหม่เกิดความพอใจเป็นอย่างสูง

[]

3.3 ชิ้นส่วนอื่นๆ สำหรับอุตสาหกรรมยานยนต์และอุตสาหกรรมทั่วไป

สินค้าประเภทนี้จะมีความหลากหลายและปริมาณในการสั่งซื้อจากลูกค้าครั้งละไม่มาก
ในบางขั้นตอนของการผลิตบริษัทไม่สามารถทำได้
และหากต้องลงทุนทำเองจะต้องใช้เงินลงทุนจำนวนมาก
จึงจำเป็นต้องจัดหาผู้รับช่วงการผลิตภายนอกบริษัทมาดำเนินการผลิตแทน ทั้งนี้
บริษัทยังคงต้องควบคุมกระบวนการผลิตและควบคุมคุณภาพของสินค้าเพื่อให้สินค้าที่ดี
มีคุณภาพตามมาตรฐานการผลิต
และถูกต้องตรงตามความต้องการและข้อกำหนดของลูกค้าโดยเฉพาะความเที่ยงตรงของสินค้า

[]

การประกอบธุรกิจของบริษัท ได้รับสิทธิประโยชน์จากสำนักงานคณะกรรมการส่งเสริมการลงทุน
(BOI) ซึ่งมีสาระสำคัญสรุปได้ดังนี้

รายละเอียดเกี่ยวกับการส่งเสริมการลงทุน

  ----------------- ----------- ---------------------------------------------------------------------------------------------------------------- -----------------------------------------------------------------------------------------------------------------------------------------------------
  เลขที่บัตร           วันที่         ธุรกิจ/กำลังการผลิต                                                                                                  สิทธิประโยชน์

  1214(2) 2545      26 มี.ค.     ได้รับการส่งเสริมการลงทุนในกิจการผลิตชิ้นส่วนโลหะสำหรับ Hard Disk Drive เช่น Hub Shaft Sleeve ประเภท 5.5                     ได้รับการยกเว้นภาษีเงินได้นิติบุคคล สำหรับกำไรสุทธิที่ได้จากการประกอบกิจการที่ได้รับการส่งเสริม รวมกันไม่เกินร้อยละ100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 7 ปี
                    2545        กิจการผลิตชิ้นส่วนหรืออุปกรณ์ที่ใช้กับผลิตภัณฑ์อิเล็กทรอนิคส์ขนาดของกิจการมีกำลังการผลิตชิ้นส่วนโลหะ สำหรับผลิตภัณฑ์อิเล็กทรอนิคส์ ปีละประมาณ130    นับแต่วันที่เริ่มมีรายได้จากการประกอบกิจการ ในกรณีประกอบกิจการขาดทุนในระหว่างระยะเวลาที่ได้รับการส่งเสริมบริษัทมีสิทธินำผลขาดทุนประจำปีที่เกิดขึ้นในระหว่างระยะเวลานั้น
                                ล้านชิ้น (ภาษีเงินได้ที่ได้รับการยกเว้นมีมูลค่าไม่เกิน 240ล้านบาท)                                                                ไปหักออกจากกำไรสุทธิที่เกิดขึ้นภายหลังระยะเวลาที่ได้รับการส่งเสริม มีกำหนดไม่เกิน 5 ปี นับแต่วันที่ที่พ้นกำหนดระยะเวลา ที่ได้รับการส่งเสริมนั้น
                                                                                                                                                 โดยจะเลือกหักจากกำไรสุทธิของปีใดปีหนึ่งหรือหลายปีก็ได้ ได้รับการยกเว้นไม่ต้องนำเงินปันผลจากกิจการไปรวมคำนวณเพื่อเสียภาษีเงินได้
                                                                                                                                                 ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคล

                                                                                                                                                 ได้รับยกเว้นอากรขาเข้าสำหรับเครื่องจักรที่นำเข้ามาภายในวันที่ 26 มีนาคม 2550

  7004(4)/ย./2549   23 พ.ค.     ได้รับการส่งเสริมการลงทุนให้โยกย้ายสถานประกอบการเพื่อทำการผลิตชิ้นส่วนโลหะสำหรับผลิตภัณฑ์เครื่องใช้ไฟฟ้าผลิตภัณฑ์อิเล็กทรอนิกส์และยานพาหนะ   ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบ กิจการที่ได้รับการส่งเสริมมีกำหนดเวลา 8 ปี นับแต่วันที่เริ่มมีรายได้จากการประกอบกิจการ
                    2549        ประเภท 4.3 กิจการผลิตภัณฑ์โลหะรวมทั้งชิ้นส่วนโลหะ ซึ่งเป็นการโยกย้ายสถานประกอบการของบัตรส่งเสริมเลขที่ 1011/2541ลงวันที่ 9มกราคม 2541 รวมถึงรายได้จากการจำหน่ายผลิตผลพลอยได้และให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50 ของอัตราปกติมีกำหนด 5 ปี นับจากวันที่พ้นกำหนดระยะเวลา
                                ขนาดของกิจการมีกำลังการผลิตชิ้นส่วนโลหะสำหรับผลิตภัณฑ์เครื่องใช้ไฟฟ้า ผลิตภัณฑ์อิเล็กทรอนิกส์และยานพาหนะ ปีละประมาณ 29.8 ล้านชิ้น          ในกรณีประกอบกิจการขาดทุน
                                                                                                                                                 ในระหว่างระยะเวลาที่ได้รับการส่งเสริมบริษัทมีสิทธินำผลขาดทุนประจำปีที่เกิดขึ้นในระหว่างระยะเวลานั้นไปหักออกจากกำไรสุทธิที่เกิดขึ้นภายหลังระยะเวลาที่ได้รับการส่งเสริม มีกำหนดไม่เกิน 5 ปี
                                                                                                                                                 นับแต่วันที่ที่พ้นกำหนดระยะเวลาที่ได้รับการส่งเสริมนั้น โดยจะเลือกหักจากกำไรสุทธิของปีใดปีหนึ่งหรือหลายปีก็ได้

  เลขที่บัตร           วันที่         ธุรกิจ/กำลังการผลิต                                                                                                  สิทธิประโยชน์

                                                                                                                                                 ได้รับอนุญาตให้หักค่าขนส่ง ค่าไฟฟ้า และค่าประปาสองเท่าของค่าใช้จ่ายดังกล่าวเป็นระยะเวลาสิบปี นับแต่วันที่เริ่มมีรายได้จากการประกอบกิจการนั้น

                                                                                                                                                 ได้รับการยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคล

                                                                                                                                                 ได้รับอนุญาตให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละ 25 ของเงินลงทุน นอกเหนือไปจากการหักค่าเสื่อมราคาตามปกติ
  ----------------- ----------- ---------------------------------------------------------------------------------------------------------------- -----------------------------------------------------------------------------------------------------------------------------------------------------

ทั้งนี้ สิทธิของบัตรส่งเสริมการลงทุน ฉบับที่ 2 จะสิ้นสุดในเดือนตุลาคม 2552

3.4 การตลาด

3.4.1 นโยบายและลักษณะการตลาด

บริษัทมีนโยบายและมุ่งเน้นกลยุทธ์ทางการตลาดดังนี้

1. คุณภาพของผลิตภัณฑ์ : เป็นผลิตภัณฑ์ที่มีความละเอียด ต้องอาศัยความแม่นยำอย่างมาก ดังนั้น
บริษัทจึงมีนโยบายที่มุ่งเน้นและให้ความสำคัญกับคุณภาพของผลิตภัณฑ์
โดยบริษัทมีการตรวจสอบคุณภาพจากระบบควบคุมคุณภาพ (QC)
เพื่อตรวจสอบคุณภาพของผลิตภัณฑ์ตามอัตราส่วนของงานในทุกๆ ขั้นตอนอย่างเข้มงวด
ด้วยเครื่องมือทดสอบที่แม่นยำและเทคโนโลยีที่ทันสมัย รวมทั้ง
มีการฝึกอบรมบุคลากรอย่างสม่ำเสมอเพื่อเป็นการพัฒนาความรู้และสร้างมาตรฐานในการปฏิบัติงานทำให้บริษัทได้รับความไว้วางใจจากลูกค้าในการสั่งซื้อสินค้าจากบริษัทอย่างต่อเนื่อง

2. การจัดส่งผลิตภัณฑ์ตรงต่อเวลา :
เนื่องจากสินค้าที่บริษัทผลิตเป็นชิ้นส่วนที่นำไปใช้ประกอบกับชิ้นส่วนอื่นๆ ดังนั้น
บริษัทจึงเน้นการจัดส่งสินค้าให้ถูกต้องและตรงต่อเวลา (Just in Time)
เพื่อมิให้เกิดผลกระทบต่อขั้นตอนการประกอบชิ้นส่วนอื่นๆของลูกค้า
บริษัทมีนโยบายจัดส่งผลิตภัณฑ์ถึงลูกค้าในเวลาที่กำหนด
ซึ่งบริษัทมีการควบคุมตั้งแต่การวางแผนการผลิต การจัดซื้อวัตถุดิบ การตรวจสอบคุณภาพวัตถุดิบ
ขั้นตอนการผลิต และการจัดส่งให้กับลูกค้า นอกจากนี้
มีการใช้ระบบคอมพิวเตอร์ควบคุมกระบวนการผลิตทำให้ทราบเวลาที่ใช้ในการผลิตได้อย่างแน่นอน
บริษัทจึงสามารถจัดส่งผลิตภัณฑ์ให้ลูกค้าได้ตรงต่อเวลาเสมอ

3. ความสัมพันธ์ที่ดี : บริษัทมุ่งเน้นการสร้างความสัมพันธ์ระยะยาวกับลูกค้า
โดยการจัดเจ้าหน้าที่ของฝ่ายต่างๆ ให้รับผิดชอบดูแลลูกค้าและผลิตภัณฑ์
ตลอดจนร่วมมือกับลูกค้าในการแก้ไขปัญหาทันทีและสร้างความมั่นใจให้กับลูกค้าว่าจะได้รับบริการที่ดี
มีคุณภาพตามที่ลูกค้าต้องการ

4. บริการที่ดี : การผลิตตามคำสั่งซื้อของลูกค้า (Made-to-order) นั้น
บริษัทให้ความสำคัญในการบริการและประสานงานกับลูกค้าเพื่ออำนวยความสะดวกกับลูกค้าในการปรับเปลี่ยนและเพิ่มเติมลักษณะผลิตภัณฑ์ตามความเหมาะสมเพื่อให้สอดคล้องกับเทคโนโลยีที่เปลี่ยนแปลง

3.4.2 ลักษณะลูกค้าและกลุ่มลูกค้าเป้าหมาย

ชิ้นส่วนของฮาร์ดดิสก์ไดร์ฟ เช่น Pivot มีผู้ผลิตชิ้นส่วนเพียงแค่ 4 ราย คือ Minebea NSK
Seiko และ Nidec ส่วน Spindle Motor มีผู้ผลิตชิ้นส่วนหลายราย
แต่ที่มีส่วนแบ่งการตลาดอยู่ในลำดับต้นๆ คือ Nidec Minebea และ JVC โดยผู้ผลิตชิ้นส่วนเหล่านี้
มีนโยบายไม่ให้บริษัทที่รับจ้างผลิตที่เป็นคู่ค้าหลักไปรับจ้างผลิตให้กับคู่แข่ง
ซึ่งเป็นลักษณะเฉพาะของอุตสาหกรรมนี้ เนื่องจากความกังวลในเรื่องของเทคโนโลยี

สำหรับชิ้นส่วนที่บริษัทผลิตเพื่อนำไปประกอบเป็น Pivot ซึ่งบริษัทผลิตให้กับบริษัท Minebea
เป็นหลัก ปัจจุบันบริษัทได้เจรจากับบริษัท Minebea เพื่อขอรับคำสั่งซื้อจากคู่แข่งของบริษัท
Minebea เนื่องจากปริมาณการสั่งซื้อของบริษัท Minebea ลดลง ซึ่งได้รับความร่วมมือและเข้าใจ
บริษัทจะได้รับประโยชน์ไม่ต้องพึ่งพิงบริษัท Minebea มากเกินไป

สำหรับชิ้นส่วน Spindle Motor บริษัทจะขยายการผลิตผลิตภัณฑ์ใหม่
เพื่อให้มีผลิตภัณฑ์หลากหลายมากขึ้น ส่วนอีก 2 สายผลิตภัณฑ์หลักของบริษัท ได้แก่
ส่วนประกอบสำหรับผลิตภัณฑ์คอนซูมเมอร์ อิเล็คโทรนิค และเอ็นเตอร์เทนเม้นท์ และอื่นๆ
ด้วยนโยบายการลดความเสี่ยงจากการพึ่งพาอุตสาหกรรมฮาร์ดดิสก์ไดร์ฟเพียงอย่างเดียว
บริษัทประสบความสำเร็จในระดับที่น่าพึงพอใจ
โดยปริมาณการสั่งซื้อของลูกค้าเพิ่มขึ้นในอัตราก้าวกระโดด
บริษัทคาดว่าจะมีการเติบโตและมีการขยายตัวสูง
และยังคงมีแนวโน้มที่จะเติบโตอย่างต่อเนื่องและเป็นไปตามเป้าหมายของบริษัทด้วย

3.4.3 การจำหน่ายและช่องทางการจำหน่าย

ช่องทางการจัดจำหน่าย แบ่งได้เป็น 4 ช่องทาง ดังนี้

1. ลูกค้าเดิมที่มีความสัมพันธ์อันดีกับบริษัท การผลิตชิ้นส่วนฮาร์ดดิสก์ต้องอาศัยคุณภาพของผลิตภัณฑ์
ความประณีต เทคโนโลยีที่เป็นที่ยอมรับ และความเชี่ยวชาญ
ลูกค้าต้องการสั่งผลิตกับผู้รับจ้างผลิตที่น่าเชื่อถือและไว้ใจได้
จากการที่บริษัทสามารถสร้างผลงานที่มีคุณภาพ เป็นที่ยอมรับแก่ลูกค้า มีจริยธรรมในการดำเนินธุรกิจ
ลูกค้าให้ความไว้วางใจ ทำให้บริษัทสามารถสร้างความสัมพันธ์ที่ดีและความน่าเชื่อถือได้

2. ทีมงานการตลาดและการขาย บริษัทได้ทุ่มเทงบประมาณในปี 2550
เพื่อสร้างทีมงานการตลาดและการขายซึ่งจะประกอบด้วยชาวไทยและต่างชาติ
โดยมีโครงการในการที่จะมีตัวแทนอิสระในต่างประเทศในการหาลูกค้าจากต่างประเทศเพื่อก้าวไปสู่การผลิตสินค้าใหม่
อุตสาหกรรมใหม่ และฐานลูกค้าใหม่ รวมทั้ง การลงโฆษณาใน Directory
และวารสารต่างๆที่เกี่ยวข้องกับวงการอุตสาหกรรมและชิ้นส่วนที่บริษัทผลิต อีกทั้ง
การปรับปรุงเว็ปไซต์เพื่อให้สามารถเชื่อมโยงมายังเว็ปไซต์หลักของบริษัท

3. การออกงานแสดงสินค้าและนิทรรศการ
บริษัทมีโครงการในการร่วมมือกับสำนักงานคณะกรรมการส่งเสริมการลงทุน (BOI)
เพื่อร่วมออกงานแสดงสินค้าและนิทรรศการต่างๆ อย่างสม่ำเสมอตามโครงการ VMC (Vendors
Meet Customers) เพื่อประชาสัมพันธ์และเปิดโอกาสให้บริษัทได้พบกับผู้ผลิตหรือผู้บริโภคโดยตรง

4. การแนะนำของ Supplier ที่จำหน่ายวัตถุดิบและเครื่องจักรให้กับบริษัท

3.4.4 ภาวะและแนวโน้มอุตสาหกรรม

อุตสาหกรรมคอมพิวเตอร์แบ่งได้เป็น 3 ประเภท คือ ฮาร์ดแวร์ ซอฟท์แวร์ และ Information
service companies เนื่องจากโรงงานและความชำนาญในการผลิตในประเทศยังมีจำกัด
อุตสาหกรรมฮาร์ดแวร์จึงเป็นเพียงอุตสาหกรรมเดียวใน 3ประเภท
ที่มีการส่งออกสินค้าไปยังต่างประเทศ โรงงานผลิตคอมพิวเตอร์และส่วนประกอบในประเทศไทย
ส่วนใหญ่เป็นบริษัทต่างชาติที่ได้รับสิทธิพิเศษต่างๆ จากสำนักงานคณะกรรมการส่งเสริมการลงทุน
(BOI) ภายใต้เงื่อนไขกว่าร้อยละ 80 ของผลผลิตทั้งหมดจะต้องเป็นสินค้าส่งออก

ปัจจุบันมีการนำ HDD มาใช้ในการเก็บข้อมูลจำนวนมาก
โดยแนวโน้มการจำหน่ายหน่วยบันทึกและอ่านข้อมูลในจานแม่เหล็กฮาร์ดดิสก์ในไดร์ฟปี 2546 จนถึงปี
2549 จะเติบโตด้วยอัตราทบต้นประมาณร้อยละ 15
ซึ่งทำให้ความต้องการอุปกรณ์สำหรับฮาร์ดดิสก์สูงขึ้น เนื่องจากราคาต่อหน่วยของระบบเก็บข้อมูล
(Storage) ลดต่ำลงทุกปี และแนวโน้มของ HDD จะมีการพัฒนาขนาดเล็กลงจาก 3.5 นิ้ว เป็น
2.5 นิ้ว 1.8 นิ้ว และ 1 นิ้ว ตามลำดับ ในขณะที่มีการเพิ่มหน่วยความจุมากขึ้น

อุตสาหกรรมฮาร์ดดิสก์ไดร์ฟในประเทศไทยเกี่ยวข้องกับการประกอบและการผลิตส่วนประกอบต่าง ๆ
โดยปัจจุบันประเทศไทยเป็นฐานการผลิตของ 4 ใน 5 ผู้ผลิตฮาร์ดดิสก์ไดร์ฟรายใหญ่ที่สุดของโลก
ได้แก่ Seagate Technologies Western Digital Hitachi Global Storage
Technologies และ Fujitsu ซึ่งมีส่วนแบ่งทางการตลาดรวมร้อยละ 80
ของตลาดฮาร์ดดิสก์ไดร์ฟโลก รวมถึงบริษัทอื่นๆ
ที่ผลิตส่วนประกอบโดยเฉพาะสำหรับใช้ในการผลิตฮาร์ดดิสก์ไดร์ฟ
เนื่องจากประเทศไทยมีแรงงานที่ค่อนข้างมีประสบการณ์และค่าแรงที่ไม่สูง
ทำให้บริษัทต่างชาติสนใจมาลงทุน